
VIP VU 


„STEHU A“ 


Societatea «Steaua» are de scop a lucră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice şi de folos practic, și pentru împiedeca- 
rea, prin toate mijloacele legiuite, a răspândirii 
de scrieri și publicaţii imorale, sau cu tendinţe 
contrarii statului și ideii naţionale române. 

Cotizaţia este de cel puţin doi lei pe an, iar pentru învăţători, 
preoţi rurali şl săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoțite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 

Comitetul: Preşedinte, loan Kalinderu, Preşedintele Academie ko- 
mâne. — Vice-preşedinte, Sava Nomânescn, mare proprietar, fost senator.— 
administrator şi casier, Spiru C. Haret, fost Ministru, profesor uni- 
versitar. — Secretar, Const. Banu, profesor secundar, fost inspector şco- 
lar. — Membrii: Petre Gârboriceann, fost Administrator al Casei Sf. 
Biserici Autocefale Orlodoze Române, profesor la Seminarul Central 
şi director al Şc. Normale a Societății pentru învăţălura poporului 
român; |. Dimitrescu Procopie, fost senator, fost Primar al Capitalei; „Me 
Vlădescu, Ministru, profesor universitar; Cristu S. Negoescu, admini- 
strator al Casei Şcoalelor. profesor secundar; Dim. Cecropid, institutor.— 
Cenzori, Const, Alimiânesteann, inginer de mine; Preotul econom Const, 
Ionescu, profesor secungur; Const. Alexandrescu, institutor. 


Membri înscriși şi cotizațiuni plătite (urmare). 


I. D. Agraru (Ploeşii), 2 lei; Em. Flavian (Ploeşti), 2 iei; ©. Rigu 
Alex. Manicatide, profesor (Ploeşti), 2 lei ; N. G. Lăzăreszu profesor (Plo- 
ești), 2 lei; A. Moşoiu (Ploeşti), 2 lei; 1. Basarabescu (Ploeşti), 2 lei; 
I: Niculescu (Ploeşti), 2 lei; E. Ludvig (Plooşti), 2 lei; E. Gheorghiu 
(Ploeşti), 2 lei; D Popescu-Alexandria (Ploeşti), 2 lei; M. I. Tutunariu 
(Ploești), 2 lei; Gh. Th. Dinescu (Ploești), 2 lei; Pană Popescu (Ploeşti), 
2 lei; Badea Cirişeanu (Bucureşti), 10 lei; Zamfir I. Prună (Ungureni- 
Romanați), 1 leu; Eleonora Th. Nicolau (Ploeşti), 2 lei; Maria D. Solo- 
inonescu (Ploești), 2 lei; Ivașcu Dumitru (Raci-Gorj), 1 leu ; I. Guliotti 
(Brăila), 10 lei ; F. Drugescu (Brăila), 2 lei; I. Brătescu (Brăila), 5 lei; 
“Th. N. Ciuntu (Brăila), 2 lei; Ilie Dumitrescu (Brăila), 2 lei E. Maryu 
(Brăila), 2 lei; 1. R. Simionescu (Brăila), 2 lei; N. Chicireanu (Brăila), 
2 lei; G. luga (Brăila), 2 lei; 1 Pipoş (Brăila), 2 lei; Aug. Marinescu 
(Brăila), 2 lei; Octavian Dan (Balta Doamnei-Prahova), 2 lei; Vasile Pă- 
traşcu (Balta Doamnei-Prahova), 2 lei; Iancu Nicolescu (Balta Doamnei- 
Prahova), 1 leu; loan Pătraşcu (Balta Doamnei-Prahova)1 leu; Pr. D. 
Popescu (Balta Doamnei-Prahova), 1 leu; loan R. Dinu (Balta Doamnei- 
Prahova), 1 leu; Crăciun Gheorghescu (Balta Doamnei-Prahova), 1 leu; 
Ştefan Gh. Petre (Balta Doamnei-Prahova), Florea Florea (Balta-Doam- 
nei-Prahova), 1 leu ; Ilarian Medrea (Curcubeu-Prahova), 2 lei; Gh. Ma- 
nolescu (Gherghiţa-Prahova), 2 lei. 


Numărul membrilor înscrişi cu începerea anului 1906 şi până în pre- 
zent i de 556; iar veniturile societății, tot în acest timp, sunt de 2.170 lei 
şi 10 bani, 

(Va urmă în numărul viitor). 

SUMARUL: 


Gh. A. Vasile Alexandri, cu prilejul deavălirei statuei. — (Gh. (Coşbuc, Academia Ro- 
mână. — Jh. D. Sperantia, Mai uită-te şi la alţii. — Mihail Sadoveanu, Scrisori trimise de un 
prieten pribeug.—tir. Teodussiu, Foloagele părlurilor.— Irimia Popescu, Cât trebue să mur- 
cească un cal. — V. S. Moga, Lucrările agricole în luna Maiu. — N. S., Escursiunea învăţă- 
torilor suceveni In Suceava. — Cronica săptămânii. — De pe Domeniile Coroanei. — Biblio- 
gratii, — Posta administruţiel. 

Sfaturi: Impotriva lepâdării la epe şi la vaci. 

Nustraţiuul: Vasile Alexandri. — O pădure pe coastele Carpaţilor. — Infiiţişarea unui 
cal ce munceşte numai cât trebue.— Biserica Sf. Gheorghe din Suceava. — Minăstirea Su- 
ceviţa şi ruinele cetăţii principilor români. 

Vasile Alexandri 


— cu prilejul desvălirii statuei — 


Recunoştința popoarelor pentru oamenii cari și-au inchi- 
nat vieața întru servirea patriei, se arată prin monumente 
câri au de scop să ție pururea vie amintirea acestor vred- 
nici slujitori. 

Când se inaugurează statua lui Vasile Alexandri, nu este 
numai ca să se aducă prinos de admiraţie talentului poe- 
tic al aceluia care a cântat liniștea vieții dela ţară și a 
reinviat pe unii eroi ai imaginaţiei populare, ci totdeodată 
ca să se cinstească luptătorul care a stat neclintit in cele 
d'intâiu rânduri în toate mișcările mari și generoase ale 
poporului nostru. 

Scrierile lui vor fi izvoare totdeaua vii, la cari tinerimea 
se va adăpă ca să se intărească prin admirația pentru tre- 
cutul neamului și prin încrederea în viitorul lui. 

A povesti vieaţa și activitatea lui Alexandri, este a vorbi 
despre toată mișcarea politică și literară cam dela 1840 
până la 1880. 

Născut la 1821 în orașul Bacău, el a inceput să scrie 
încă pe când făcea studii in Paris, şi, îndată ce sa întors 
în țară, sa întovărășit cu acel mănunchiu de tineri care — 
pela 1838—39 — dă semnalul pentru schimbarea stării po- 
ltice și culturale a Moldovei. Alături cu Mihail Cogălniceanu 
cu Alecu Russo, cu Negri, cu Costache Negruzzi și cu 
alții, Alexandri incepe lupta în direcțiunea aceasta. 


Vasile Alexandri. 


Ei încearcă toate chipurile pentru a goni ideile invechite 
și — măcar că boeri și dânșii — pentru a dărâmă privile- 
giile boerimei, care voia să ție țara în înjosire și în întunerec. 

Ca să înţelegem însemnătatea mișcării lor și să o putem 
prețui precum merită, să ne aducem aminte că, în locul 
României de azi, erau atunci două țărișoare a căror ființă 
deosebită nu eră ştiută de nimeni; că o legiuire făcută de 
străini le cârmuiă pe amândouă şi că străinii porunceau ca 
intr'o țară cucerită ; că boerii, scutiți de biruri și având 
numai cinste şi dregătorii, luau tot din spinarea sătenilor 
cari sărăceau și se împuținau ; că învățătura eră așă de 
puțin răspândită încât se credeă mare lucru dacă o fi o 
școală intrun județ; că eram așă de inapoiațţi în obiceiurile 
noastre incât țiganii erau robi şi se vindeau ca vitele. 

Impotriva stării politice, impotriva stării sociale, impotriva 
deprinderilor statornicite de veacuri, se ridică tinerimea și 
toate silințele lor se grupează în jurul ideilor de regenerare 
și de redeșteptare. l 

Revistele și cărțile lor — oprite foarte adesea de stăpâ- 
nire — cercetează trecutul neamului, ridică glasul pentru 
poporul dela sate și stărue pentru a incredință pe toți că 
Românul e menit să se inalte. 

Alexandri este între cei mai stăruitori și cei mai pro- 
“ductivi. Pe lângă poeziile și articolele ce publică, el găsește 
un nou mijloc pentru răspândirea ideilor celor noui : teatrul. 
Când a primit, la 1840, impreună cu Negruzzi și Cogăl- 
niceanu, sarcina de a conduce teatrul din lași, ei așa au 
privit instituțiunea ce li se încredința: ca mijloc de luptă. 
Asttel, Alexandri, în piesele sale, a supus râsului privitori- 
lor şi pe acei oameni din societatea română cari voiau să 
rămână în deprinderile trecutului și pe ceilalți cari umblau 
după reforme nepotrivite sau greșite. Vom vedea întrânsele 
boeri mai mari sau mai mici cari aleargă numai după sluj- 
bă şi se închină înaintea străinilor, cari disprețuesc pe ță- 
ran, cari consideră pe țigan ca pe un obiect, cari cred că 
răspândirea învățăturii e o nenorocire; dar vom vedea și 
zăpăciţi cari se ameţesc de cuvinte frumoase fără să le 
poată înțelege temeiul sau tineri cari se întorc din străi- 
nătate înfumuraţi şi cu dispreț pentru cele din ţară. Publi- 
cul râdeă când vedeă pe Cocoana Chiriţa, pe Iorgu dela 
Sadagura, pe provincialii râvnitori de slujbă din «Millo Di- 
rector»; dar din piesele lui se scotea totdeauna o învăţă- 
tură folositoare. 

Silinţele generaţiei de patrioți dela 1848 și dela 1859 
au fost încununate de izbândă. Ei au văzut ţiganii desro- 
biți și deveniți oameni. Ei au văzut mișcarea democratică 
zguduind clădirea trecutului. Ei au văzut principatele luate 
în seamă de puterile Europei. Ei au văzut divanurile ad-hoc 
declarând că Românii vor să se unească şi să fie liberi. 
Ei au văzut unirea intemeiată în contra voinţei unor straș- 
nici vecini. Ei au văzut căzând privilegiiie trecutului; pe 
țărani i-au văzut împroprietăriți ; averile mânăstirilor luate 
din mâna călugărilor greci. Unii dintr'inșii, cărora li s'a în- 
găduit vieață mai lungă, au văzut și Constituţia din 1866, 
-au văzut răsboiul tericit urmat de independența țării, au 

văzut Regatul, au văzut adică vieața cea nouă a poporu- 
lui român. 

Alexandri a fost dintre aceștia din urmă și in poezia 
lui au găsit ecou toate momentele de durere sau de mul- 
țumire din acest lung șir de ani. 

Pe când țăranul eră necunoscut ori disprețuit, Alexandri 
a adunat cântecele, doinele și baladele lui și a strigat: «Ro- 
mânul e nâscut poet!» 

Pe când unii scriitori își căutau inspirația în izvoare stră- 
ine, Alexandri publica «Doinele și lăcrămioarele» și apoi 
«Mărgăritărelele», cântând: 

Astfel glasul Libertăţii 
Va sunăm ziua Dreptăţii 
Pentru biata țara mea 
Si din umbrele durerii 


Steaua mândră a învierii 
Răsări-va pentru ea! 


sau punând Sentinela Română să zică : 


Eu să pier? Eu? Niciodată! 

Vie o lume îincruntată, 

Vie valuri mari de foc 

Nici că mor clinti din loc. 

Căci Român sunt în putere 

Și Românun veci nu piere! 

sau, în fine, luând trâmbița și sunând alarma: 

Sculaţi, frati de-acelaş nume, iată timpul de frăție! 
Peste Molna, peste Milcov, peste Prut, peste Carpaţi 
Aruncatţi braţele voastre cu-o puternică mândrie, 

Si de-acum pe veşnicie 

Cu toți mâinele vă daţi! 


Când marele fapt al unirii se împlineşte,- tot Alexandri 
este cântăreţul care chiamă pe fraţi la horă: 


Să&nvârtim hora trăției 
Pe pământul României! 


Vitejiile și suferințele din trecutul țării il mișcă şi-l umplu 
de admirație, și astfel ne înfățișează pe marele Ștefan: 


lată-l cărunt, dar incă bărbat între bărbaţi 
Ca muntele Ceahlăul prin munţii din Carpaţi! 


pe bătrânul Dan, căpitanul de plaiu: 


Vechiu pustnic, rămas singur din timpul său afară, 
Ca pe un gol de munte o stâncă solitară.,. 


și pe alți eroi, pe alţi luptători, cari își dau vieața cu con- 
vingerea că: 

Vor sădi în viitor 
Libertatea tării lor!.., 


lar când apoi — după ani și ani — împrejurările chiamă 
pe Români din nou pe câmpul gloriei, Alexandri simte că 
întinerește și că poate să imbărbăteze pe ostași, să încunune 
pe învingători. El vede că : 
Balcanul si Carpatul la Dunărea măreaţă 
Ca doi giganţi năprasnici stau astăzi față'n față... 
și zice: 


O! Români, în faţa voastră, colo'n tainica cea zare, 
Vedeţi voi o rază vie carencet, încet răsare, 
Străbătând prin umbra deasă de lungi secoli adunată? 
E voiosul fapt de ziuă mult dorită, mult visată, 

E lumina renvierii, e luceafărul sperării, 

E triumful luptei voastre, soarele neatârnării !. .. 


Astfel a cugetat și a scris, astfel a trăit Vasile Alexandri, 
«acel rege al poeziei, veșnic tânăr și ferice», cum îl nu- 
mește Eminescu. Acesta este înțelesul de căpetenie al re- 
cunoștinței pe care poporul român o arată memoriei ace- 
luia pe care-l numiă «bardul dela Mircești» și care, in 1890, 
lângă «draga luncă» a Mirceștilor și-a dat sfârșitul, plâns 
de toată țara, de toată Românimea. Și pe când cei 9 cur- 
cani și cu sergentul îi dădeau ultima salutare la marginea 
mormântului, se părea că glasul lui răsună încă spre a lăsă 
ca lozincă fraţilor săi: 


Că nu-i mai scump nimica az 
Pe lumea pământească 

Decât un nume de viteaz 

Şi moartea vitejească! 


Gh. A. 


EYT R y 
-0 H E Sk . 


Ceaiul lui Beţivescu. Befivescu răcise; avea un guturai 
slraşnic. Un prielen îi spusese să bea un ceaiu cu rom și 
sd stea acasă. 

— Aşa am să fac! şi chemând servitoarea, îi zise: 

— Să-mi pregătești un ceai cu vom.... Dar.... doctorul 
mi-a spus odata că cine bea ceaiu prea mult se enervează, 
de aceea toarnă rom în pahar şi pune şi câteve picăluri 
de ceaiu. 


822 ALBINA 


ACADEMIA ROMÂNA 


lE. 


RA 
„A (CX cademia sa intemeiat în 1866, şi membri ei atunci 
AX_A erau numai 16, toți numiţi prin decretul dela 22 
S739 Aprilie dintracel an. Aveam pe-atunci puțintei oa- 
meni cu cari să poți face o Academie. Aceștia erau ur- 
mătorii: V. Babeș, I. Sbiera, I. Caraiani, Bariț, Cipariu, 
D. Cozacovici, Ambr. Dimitrovici, Alex. Hajdeu, Iasif Ho- 
doș, Al. Hurmuzachi, Andr. Mocioni, Al. Roman, Const. 
Stamati, lon Străjescu și Vasile Al. Urechie. Dintr'aceștia 
numai cei trei dela începutul șirului mai trăesc. 

In anul viitor apoi, prin decretul domnesc dela 20 lunie 
(1867), sau mai adăogat opt, numiţi și aceştia de Dom- 
nitor: Titu Maiorescu, V. Alexandri, Eliade Rădulescu, Ni- 
colae lonescu, D. Tr. Laurian, I. Massimu, Const. Negruţi 
şi C. A. Roseti. Dintr'aceștia numai primul trăeşte. 

De atunci încoace, toți membrii cari au fost şi cari sunt, 
ai Academiei, sunt aleși de însă-și Academie care s'a des- 
voltat cu încetul și la 1872 şia făcut Statutul care e și 
acum în vigoare. 

Printracel statut numărul membrilor Academiei sa sta- 
bilit la 36, Acesta este numărul peste care nu poate trece. 
Membrii sunt aleși pe viață. Aceasta lămurește în deajuns 
faptul pe carel găsesc nedrept cei neștiutori, că anume 
oameni de știință ori scriitori cu nume nu sunt membri ai 
Academiei, și că sunt «lăsați pe dinafară», ca și când ar 
fi nesocotiți de cei ce sunt în Academie. E de sine înțeles 
că, numărul membrilor fiind limitat Ja 36, nimeni nu poate 
intră în Academie decât numai când e un loc vacant, iar 
locul vacant nu se poate face decât numai când moare 
vrun membru. 

Aceşti 36 de membri sunt activi. In lucrările lor sunt 
ajutați de alți 45 de membri cari se numesc corespondenți, 
și sunt aleși de Academie, adică de adunarea celor 36 de 
membri activi. Și numărul acestora e limitat, la 45, și nimeni nu 
poate fi ales până ce nu se face un loc vacant, fie prin 
moartea vr'unuia, fie prin trecerea lui ca membru activ. 

Membri activi și acești 45 de membri corespondenți nu 

pot să fie niciodată străini, ci numai Români. Pot fi însă 
aleși și dintre străini membri onorari și chiar și membri co- 
respondenţi, însă nu în numărul celor 45 de cari am vorbit. 

Academia își alege un președinte pe câte un an, putând 
fi reales la anul, dar nu mai mult de 3 ani în şir. Actua- 
lul ei președinte e d-l lon Kalinderu. Afară de președinte, 
Academia mai are un secretar general, ales pe câte şapte 
ani. Actualul secretar e d-l Dimitrie Sturdza. 

Membri activi, cei 36 cari alcătuesc adevărata « Academie», 
sunt oameni de ştiinţă şi scriitori din toare provinciile lo- 
cuite de Români. Cu toate că nu e specificat nicăeri, nici 
în statut nici în regulamentul Academiei, totuși prin oare- 
care uz sa stabilit că— întru cât e cu putință — provin- 
ciile să aibă o parte egală în numărul membrilor. Adică, 
12 să fie din Muntenia, 12 din Moldova și 12 din provin- 
ciile de sub stăpânirile străine. 

Nu însă în faptul acesta joacă rol numărul 12 în orga- 
nizarea Academiei, ci într'altul. Anume tot câte 12 mem- 
bri formează o secțiune a Academiei, după trei feluri de 
activitate a ei. Una e secțiunea istorică și se ocupă nu- 
mai cu cestiuni de istorie și de ştiinţele cari sunt inrudite 
cu ea, deci membrii secţiunii sunt toți istorici. Alta e sec- 
țiunea literară și se ocupă cu filologia şi cu literatura fru- 
moasă, și membri ei saleg dintre filologi și literați. Iar a 
treia e ştiinţifică şi se ocupă numai cu științele. Fiecare 
secțiune lucrează deosebit; și numai în cestiuni de admi- 
nistrație, de împărțire de premii, de alegere de membri 
noui lucrează unite, alcătuind ceeace se numește «plenul» 
Academiei. Toate hotărârile, fie în secțiuni, fie în plen se 
iau prin votare. lar dreptul de vot il au numai membri 
activi. Cei corespondenţi au dreptul numai de a-și da pă- 
rerile, și votul lor e numai consultativ. 

G. Coşbue. 


— Cine nu ştie să-și chivernisească casa sa, rău va chi- 
vernisi pe a altuia. 

—  Plăcerea și iubirea la un loc fac osteneala și lucrul 
ușor. 

— Cuvântul este argint, tăcerea este aur. 

Mai uită-te şi la alții. 


eri prin satele noastre unele case așă de sin- 
AV guratice ori răzlețe că parcă ar fi căzute de 
Æ% undeva. Dacă e soare îţi închipui că te to- 
e pește soarele lângă ea, dacă e vânt ori ploaie, 

ți se pare că pe lângă dânsa omul trebue 
să umble ca un câne a nimănui: nu vezi nici urmă 
de adăpost. Unele de bine, de rău, au ceva împre- 
jmuiri — gard ori șanț, doar atât 

Și te gândești, adică mare lucru ar fi ca să ră- 
sădească omul un copac doi lângă casă? D'ar ţinea 
asta vr'o cheltuială deosebită? Adecă în toată lun- 
gimea vremii pe care i-a dat'o Dumnezeu omului 
s'o trăească, nu găsește el când să scurme niţel 
pământul şi să înfigă câţiva lăstari de pomi, pe 
care apoi pământul și bunul Dumnezeu vor aveă 
grije să-i crească și să-i facă mari? 

Imi vine în minte o poveste. 

Se spune că odată, în vremea de demult, un fe: 
cior și-o fată de împărat se luaseră în căsătorie, 
și părinţii lor, îndată după nuntă i-au trimes să 
trăiască nu ştiu unde într'un loc depărtat. Dar le-au 
dat bani și le-au dat toate cele trebuincioase: le-au 
dat lăzi de bani şi care și harabale de lucruri de 
gospodărie. 

Și s'au dus tinerii şi s'au așezat în casa care le 
eră hotărâtă și au rămas să trăiască acolo. 

Și trăiau între ei așă de bine că nu le veneă să 
se despărţească unul de altul nici cât ai coace-un 
ou, şi cu toate acestea mereu înștiințau pe părinţii 
lor că nu le place cum e în casă la ei: că deși au 
mulțime de lucruri şi frumoase și bune şi scumpe, 
totuşi nu se pot sluji de ele pentrucă nici odată 
nu le au la îndemână și când caută un lucru se 
împiedecă de altele care nu-i trebue și pe cel care-i 
trebue nu-l găsește. 

Impăraţii și împărătesele socri şi părinţi se ne- 
căjiau grozav de câte ori primeau asemenea veşti 
dela copiii lor, dar nu-și puteau închipui ce poate 

fi pricina necazului nici nu puteau să se ducă acolo 
pentrucă erau bătrâni și nu puteau umblă pe dru- 
muri. 

La urma urmei Împărații bătrâni tot gândindu-se 
şi sfătuindu-se şi azi şi mâine, au hotărît de-au pus 
să strângă Crainicul, ca toţi ghicitorii şi filosofii, 
şi astronomii cari știu să ghicească ce se petrece 
în depărtare, să vină la ei, și care va ghici pri- 
cina care le cășunează supărare și neplăcere tine- 
rilor însurăţei, acela va căpătă ca mulţumită o fată 
de împărat de soţie şi-o jumătate de împărăție. 

Și-au venit şi ghicitori şi filosofi şi astronomi şi-au 
stat şi-au vorbit și s'au tâlcuit trei zile şi trei nopţi, 
și din toţi câţi au fost numai unul s'a dus și le-a 
vorbit împăraţilor aşă: 

Innălţaţi Impărați, 

Dacă voiţi ca copiii voştri să prinză dragoste de 
casa lor, spuneţi-le să se mai ducă şi pe la alţi oa- 
meni prin case şi să-i vadă cum trăesc. 

Sfatul acesta cei doi împărați și cele două îm- 
părătese, soeri și părinți numai decât lau împăr- 
tășit copiilor lor. 

Copiii când au primit înştiinţare dela părinţi nu- 
mai decât au și pornit amândoi să vază şi alte case 
pe la alți oameni. 

Şi zice că nu multe case au umblat şi chiar în 
ziua aceea s'au întors înapoi acasă, şi când au ve- 
nit acasă au venit și cu leacul care trebuiă să le 
facă dragă casa lor. 

Și știți care eră leacul? 

Leacul eră niște cue de bătut în păreţi, cue mari 
și mici și de toate felurile. 

Ei n'aveau cue şi din pricina aceasta toate lu- 
cerurile cari trebuiau atârnate pe păreţi, şedeau unele 
peste altele prin casă amestecate, haine cu portrete 
şi icoane, farfurii, puști, săbii, pălării și câte și 
mai câte. 

Nu numai sărăcia şi lenea sunt pricina atâtor 
neajunsuri cari se văd la ţară, ci adese ori este și 
nepriceperea ori neștiinţa. Omul nu face pentru că 
nu știe ce să facă. Pentru aceasta ar fi bine ca să 

se mai ducă şi pe-aiurea,prin alte locuri, să vadă 
cum e. 

Să te duci în străinătate, de pildă în Bavaria, şi 
să vezi casele de-a rândul împrejmuite cu gard viu 
şi cu pomi şi cu flori și cu grădini de pomi plini 
de fructe şi de toate. 

Și drumurile de prin sat şi drumurile de pe câmp 
toate cu pomi de-o parte şi de alta. Şi pe sub pomi 
bănci pentru “a să aibă oamenii unde se odihni. 
Şi curţile curate şi măturate şi drumurile curate. 

Dar pe-acolo grija de aceste lucruri o are în mare 
parte o societate făcută înadins, numită Societatea 
de înfrumusețare. 

Membrii acestei societăţi adună bani şi lucrează 
cum pot ca să ţinăf curate și frumoase și satele și 
împrejurimele. 

Adică pe la noi, pe la sate,nu s'ar puteă face cu 
flăcăii şi fetele un fel de societăţi care să aibă de 
scop ținerea curățeniei şi frumosului prin sate, pre- 
cum şi păstrarea costumului național? 

Th. D. Sperantia. 
PDS 


SCRISORI 


— TRIMISE DE UN PRIETEN PRIBEAG — 
Rădășenii şi sărbătorirea sfântului Mercurie. 


II. 


Nimeni nu stă degeaba în satul acesta. Din primăvară până'n 
toamnă mișcare și muncă, bărbaţii într'o parte, femeile în alta. 
E adevărat că povestea cu cioara şi cu pruna se cam adeve- 
reşte: bărbatul știe preţul banului și paraua o întundă bine în 
pungă și de ea nu se atinge, par'că ar pecetlui-o acolo; temeia 
singură trebue să ducă rânduiala casei cu ceea ce câștigă pe 
legume și pe lăptării, pe cari, cu preţ bun, le dăslace în târg, 
aproape. Cum strâns trăesc, cei dreptul De aceea vecinii au mai 
adăogit câte ceva la povestea cărpănoşiei lor. Flăcăii din satele 
învecinate, la horile lor, chiue câte odată în pilda fetelor din vale: 


Fetele din Rădășeni 

Is ernate cu strujeni, 
Şi-s vărate cu tăriţă, 

Le curg ochii ca la mâţă! 

Dar cât despre asta puţin să le pese fetelor din kKădăşeni ! 
Vulpea dacă n'ajungc strugurii, zice că-s acri. Crescute la um- 
bra livezilor, ferite de soare și vânturi, fetele acelea ar face fala 
multor sate. Părul lor bogat numai ele ştiu să-l împletească cu 
vechiu meșteşug, obrajii lor poţi să-i tai cun fir do păr așas 
de fragezi, şi, deși portul lor e simplu, fără colori şi fără flori 
numai cu salba veche şi grea de arginţi, — nu prea le găsești 
pereche prin partea locului. Acuma e adevărat că n'or fi fiind 
toate cu obrajii aşă, și cu părul mare, şi cu boiul mlădios, — 
dar la cele alifel cine se mai uită? lată dar că pentru aşă chi- 
uituri au dreptate să se pue lu price flăcăii din Rădășeni, să 
se pue la price cu gâlceavă, cu pumni şi chiar cu cuțitul pen- 
tru drepturile şi frumuseţile lor, — dar ei au altceva mai bun 
de făcut. Ar putea răspunde şi ei poate cu chiuituri spre fetele 
vecinilor, mai ales spre a celor de lângă târg, cari au prins a 
umblă cu mănuşi şi cu paltonaşe: 


Multe'n lume omul vede, 
Lu o casă şapte fele, 

Şi fåntåna sub perete, 
Moare cânele de sete! 


Dar ei nu aruncă strigăte de acestea, nici de altele, ei nu 
strigă niciodată în horile lor domoale. 

Totdeauna cumpăniţi şi cu ştiinţa preţului vremii. Primăvara 
îşi samănă pământurile puţine şi-şi curăţă arborii. Nici un loc 
nu rămâne sterp în preajma casei; în satul lor nu s'a îndelet.- 
nicit nimeni cu spinăritul; nici chiar holera, care a venit pe 
cozile cailor rusești şi care a umplut toate drumurile ţării, la 
ei n'a putut prinde. Fiecare palmă de loc e curățată şi bine în- 
trebuinţată ; fiecare pom e îngrijit cu răbdare şi apărat de duş- 
mani. Vita lor nu sprijină niciodată gardurile şi nu horhăeşte 
prin șanțuri lătrată de câni: vaca e ţinută bine, hrănită cu în- 
destulare şi adăpostită în grajd de vălătuci. Flăcăii fac oastea 
la călărași totdeauna cu caii lor de-acasă. «Cal de măsură am!» 
zice totdeauua cu oarecare mândrie Rădăşanul, 

Când le înfloresc livezile, ca o suflare de sărbătoare trece 
prin tot satul: atunci mai ales se aud cântecele tărăgănate şi 
melancolice ale fetelor. Atunci în amurg, prin ceața uşoară, prin 
fumul care se înnalță încet ca un nour străveziu, printre ţipe- 
tele prelungi ale cumpenelor, răzbat mai întâiu cântecele de 
fluer de pe dealurile din prejur, câteodată chiar câte-un bucium 
suspină în amurgitul sângeros ; apoi se potoleşte gatul, se tace 
tăcere, gun glas de fată întrun fund de vâlcea adie ca o oltare 
melodioasă, pe când cea dintâiu stea străluceşte ca o lacrimă 
în albastrul curat al înserării. 

lar vara când roadele atârnă grele din frunzișuri, când gos- 
podarii au ieşit la câmp, satul liniştit par'că dormitează în pul- 
berea de aur a soarelui. Numai ici-colo, pe malul unui râmnic, 
sub bolta întunecoasă de foi, visează o fată cu ochii duşi spre 

zarea albastă, pe când în desişuri adânci f[lueră o mierlă, se 
oprește can vis, și iar porneşte într'o uşoară adiere de vânt. 

Apoi, după munca grea a câmpului, fără o clipă de răgaz, aspră 
şi mare, căci pământul răzășilor e puţin şi trebue din greu lu- 
crat, începe culesul livezilor. Atunci grădinile mari se umplu 
de cântări, o vieață zgomotoasă străbate vieaţa satului, o muncă 
neîntreruptă, înfrigurată ţine vreme de săptămâni; munca se îm- 
părţeşte la câmp şi acasă, carele pline vin scârţâind dela ogoare 
tipetele cărăuşilor se amestecă cu al culegătorilor, fete şi Ilăcăi, 
şi pretutindeni roada curge îmbelșugată răaplătind neîntrerupta 
muncă. 

lar după ce câmpurile s'au cules, Rădăşenii, negustori de mere, 
încep a-și injghebă nenumărate poloboace pentru mere, le umplu 
le duc la drumul de fier apropiat, în şiraguri neintrerupte. De 
aproape şi de departe, ba chiar şi din atrăinătate, vin negustori 
cari numără bani buni, ghiaţă, Rădășenilor; roada pomilor se 
prelace în argint sunător. Şi pe când alţii, cu începutul lui Oc- 
tomvrie, pornesc cu căruțe încărcate la drum lung, zi şi noapte, 
spre ţara de jos, acasă încep a arde lojnițele; și perjele și pru- 
nele calde răspândesc mirodenii dulci in tot satul. 

O parte din roadă a fost vândută, o parte e dusă pentru iarnă 
în târgurile ţării, o parte rămâne păstrată în pivniţi bune, și 
de-acolo, din satul acela de gospodari cuminţi și aprigi, când 
va da mugurul primăverii, vor ieşi minunatele mere rumene, 
așă de gustoase, pe care ltădăşeanul știe să le vândă cu preţ 
prea bun. El nu pierde niciodată, el ştie cursul mărfii şi cursul 
banului, — şi dacă e vorba pe agerime, apoi atunci o oarecare 
zicătoare despre şiretenia diferitelor neamuri ar trebui schim- 
bată: un Rădăşan totdeauna, cu privirile lui ascuțite, cu zâm- 
betul uşor, înșală şapte ovrei. La ei în sat au încercat odinioară 
să răzbată câteva odrasle din seminţia lui Israel, dar au intrat 
cu nădejde bogată și au eşit cu o sărăcie despre care vor vorbi 
şapte neamuri scoboritoare din ei. 


lar când începe sloata începutului de iarnă, când vin vântu- 
rile şi zăpezile iernii, ai văzut poate, dragă prietene, pe ulițele 
oraşelor Moldovei flăcăuaşi cu căruțe şi cu coșuri de mere. De 
dimineaţă şi până in seară colindă ulițele, își strigă şi-şi cân- 
tăresc maria cu socoteală şi lără grabă. Aceştia sunt viitorii gos- 
podari din Rădășeni cari învaţă cum se trăeşte pe lume și cât 
de greu se câştigă în ziua de azi paraua. Seara se adună la 
gazdele lor, la o cină simplă și săracă, în preajma unui culcuş 
tare, vorbesc puţin și se culcă trudiţi după mâncare, cu gândul 
la satul lor îndepărtat, acoperit de ninsoare, cu livezile amor- 
tite, cu căsuţele licărind prin cernerea ninsorii. Așteaplă răb- 
dători venirea sărbătorilor de iarnă ; șatuncei unii din ei pornesc 
cu dor spre case, cu ban greu agonisit, spre bucuriile şi spre 
datinele din vechi rămase. Trenul îi duce în spre Rădășeni: 
acolo vor găsi fetele cu care au să joace la horă în primăvară, 

la vatra potolită se rostesc poveștile bătrânești şi istoriile satu- 
lui, acolo ei, cu munca grea în sirdinălăți, sporesc bielșugul, 
aşa cum au învăţat dela părinţi. 

Apoi, după bucuriile sărbătorilor, iar se întorc la muncă, iar 
pornesc prin ulițele și târgurile depărtate, cu căruţa şi cu cân- 
tarul, cu strigăte prelungi, învăluiţi în dulamele lor călduroase. 

Niciodată zădarnic nu stau, sfânta muncă niciodată n'o pără- 
sesc. Cunosc lumea; în faţa târgoveţului nu-şi pleacă ochii: e 
foarte adevărat că omul, când are chimirul plin de zimţi, ast- 
fel priveşte în juru-i! Păreche nu ştiu dacă vei afla acestor oa- 
meni oțeliti; sat ca al lor nu se găseşte în toată Moldova. Bo- 
găţia lor în fiece an e sporită cu cel puţin o sută de mii de 
lei ! Şi să nu crezi, prietene, că ai citit rău: o sută de mii în 
adevăr! 

Acum e adevărat că aşa cum sunt, negâlcevitori, senini şi oa- 
meni de ispravă, şi chiaburi pe deasupra, ar putea avea o bise- 
rică să se ducă vestea, nu ca aceea pe care o au, cu clopotniţa 
ca o pălărie veche; ar putea să-şi clădească o şcoală să zici 
halal, o primărie să ştie creştinul unde intră, nici cu zidurile 
coşcovite, nici cu geamurile sparte ; ar putea avea drumuri prun- 
duite și bine ţinute în noroiul cărora primăvara să nu se no- 
molească o tabără de cară, ar putea să-şi facă multă și bună 
gospodărie pentru toţi; dar până atunci pe semne că va trebui 
să mai treacă vreme ; şi aceasta pe semne va fi când basmul 
cu cioara şi cu pruna va fi uitat! 

(Va urină). Mihail Sadoveanu. 


— DP 
Foloasele pădurilor. 


e-o bucată bună de vreme, pădurile cele 
mari şi bătrâne, ba şi cele tinere, tot cad 
sub tăişul securii nemiloase. Se abat la 
pământ copacii cei falnici şi locul lor îl 
cuprind joldele şi adesea ori paraginele. 
Intră pentru câtvă timp în punga stăpâ- 
nitorului de păduri sume bunişoare de 
bani; dar odată cu venirea lor se duce 
mândreţea plaiurilor şi a câmpiilor, se duce belşugul ogoa: 
relor, şi se aşează pustiul şi jalea pe locuri şi în suflete. Se 
tot despădurese muscelele, dealurile şi şesurile fără de so- 
coteală, şi nu ne gândim ce ne așteaptă într'un viitor apropiat. 

Pădurile nu sunt lăsate pe pământ de florile mărului. Ele 
nu sunt crescute numai ca să oprească asupra lor privirile 
înfiorate ale drumeţului, cari îşi găseşte odihnă plăcută la 
umbra groasă a copacilor; şi nici numai ca adăpost al fia- 
relor sălbatice, cari îşi află în păduri scăparea. Copacii 

din păduri nau numai darul de a sluji pentru mulțumirea 
unor nevoi ale omului, ca nevoia de a-și face foc, de a-și 
tâmplări din ei lucruri de casă, părţi ale casei, ori corăbii 
şi vapoare uriaşe, cari să-l poarte pe valurile mărilor şi ale 
oceanelor. 

Şi acestea sunt foloase ce nu pot fi trecute cu vederea: 
dar sunt foloase şi mai mari, şi mai minunate, pentru do- 
bândirea cărora oamenii prevăzători și cuminţi trebue să 
lucreze cu tot dinadinsul, ca să-și înmulțească pădurile, iar 
acelea cari sunt în ființă să le taie cu socoteală. 


Acum câţivă ani, ba şi acum doi ani, o secetă înfricoşă- 
toare uscase lanurile, făgăduitoare în primăvară de rod îm- 
belşugat şi deschisese poarta sărăciei înfometate, primejduind 
asttel traiul nevoiaşilor noştri de plugari şi chiar fiinţa sta- 
tului românesc. Şi mai în fiecare an sau la scurte răstim- 
puri, seceta este oaspele nostru cel mai nesuferit, pe care 
deşi n'am voi să-l vedem în ochi niciodată, totuși ne vine 
nepoftit în ţară. 

Ştiinţa, întemeiată pe fapte bine observate, probează ne- 
curmat că în ţinuturile unde se taie or se împuţinează pă- 

durile fără chibzuinţă, unde acestea pier şi în locul lor nu 
se fac alte împăduriri, acolo mai tot timpul anului este se- 
cetă, o secetă ce creşte cu atât mai tare, cu cât pădurile se 
împuţinează mai mult. 

O pildă ne-o dă în ţara noastră câmpia Bărăganului, unde 
apa se găseşte la o adâncime foarte mare în “pământ, iar 
ploile cad rar. Altă pildă ne o dă marea câmpie a Saharei, 
din Africa, un loc nisipos şi stâncos, unde ploile cad rar şi 
abia umezesc nisipul cel arzător al deşertului. 

Pricina secetei este lesne de spus. 

Pe timp de uscăciune, copacii ajută la formarea norilor 
de ploaie. In adevăr, apa care a căzut cu câtăvă vreme mai 
nainte s'a scurs încetul cu încetul în pământ. Când aerul 
este uscat, copacii trag prin rădăcini apa în partea de sus, 
la coroană şi o răspândesc în văzduh ca aburi. Acești aburi 
de apă se văd foarte des deasupra păduriior. Ei se ridică 
în sus încetul cu încetul şi formează norii, cari se scurg ca 
ploi binefăcătoare. 

Apa căzută din ploi cade pe ramurile şi pe frunzele co- 
pacilor, de unde se scurge în pământ, formând isvoare, pâ- 
raie, etc. 

Pădurile, fiind răcoroase, împiedecă apa strânsă în pământ 
să se ridice în aer cu iuţeală ca aburi, ci numai încetul cu 
încetul, aşă că rămâne totdeauna un prisos de apă, care 
poate cădeă ca ploaie, când aerul a început să se usuce, şi 
când semănăturile au nevoie de sa. 

Din potrivă, când copații se taie, păraiele, isvoarele, băl- 
tile, pe cari pădurile le agonisiseră şi mai ales le adăpos- 
tiseră, se prefac în aburi şi în locul lor nu se mai pune ni- 

„mie la loc. Ploi nu pot să mai cadă, căci aerului îi lipseşte 
acum umezeala de altă dată ce se înălță din frunzişul pă- 
durilor. Şi odată cu scăderea şi cu secarea isvoarelor, se 
întâmplă şi o micşorarea a gârlelor, a fluviilor, ceeace este 
rău şi pentru agricultură şi pentru plutirea pe apă. Această 
împuţinare a apei din gârle, fluvii şi lacuri se arată şi mai 
pronunţată, la câtvă timp după tăierea pădurilor, căci lip- 
sind umezeala acestora, căldura sileşte apele curgătoare să 
umezească aerul, ceeace are ca urmare secarea unora din 
ele şi micşorarea altora. Acestor pricini se datoreşte că Ol- 
tul, Argeşul, Prutul, etc. sunt în timpul verii atât de mici 
că se pot trece în picioare, fără a da din mâini. 

Un alt rău al despăduririi îl aflăm în răvărsările apelor 
curgătoare din cele mai nevinovate ; revărsările acestea se 
repetă din când în când, prăpădind munca oamenilor şi rui- 
nându-i de tot. In asemenea timpuri, mai cu seamă primâ- 
vara şi toamna, apele umflate ies înfuriate din matca lor 
şi înnecând țărmurile până la depărtări mari, duc cu ele tot 
ce întâinesc în mersul lor nebunesc. 

Pentru o ţară ca a noastră, unde îndeletnicirea locuitori- 


www.dacoromanica.ro 


832 ALBINA 


lor este mai mult munca pământului, primejdia acestor în- 
necuri este cu mult mai mare decât pentru ţările industriale, 
căci pier sub apă mii de hectare cu semănături cu tot, or 
se acopăr cu un strat de humă cleioasă, adusă dela munte 
şi care face destule rele agriculturei. Ce jale, ce des- 
nădejde lasă în sufletele muncitorului de pământ, care n'are 
alt sprijin decât în puterea braţelor sale şi în rodirea pă- 
mântului, când el vede că potopul de ape se abate pe ogoare 
şi smulge holdele or le culcă sub unde şi le ţine acoperite 
până când putrezesc. Sărmanul muncitor se uită rugător 
spre cer şi chiamă ajutorul celui Prea Puternic, ca să înce- 
teze ploile la munte, de unde vine primejdia cea mare. 

Când săteanul spune că a plouat mult la munte, el îşi dă 
cu socoteala că pricina înnecului de apă este o cădere prea 
mare de ploi; dar numai atât. 

Acest potop de apă n'ar fi atât de vijelios în drumul lui, 
dacă pădurile ar fi numeroase, şi nici pământul n'ar fi tâ- 
rît dela munte la vale. -< 

Când păđurile acopereau ținuturile, ele umezeau aerul 
treptat-treptat, aşă că ploile căzând regulat, în acest chip se 
regulă şi cursul apelor. Din potrivă, când copacii lipsesc, 
nimic nu mai ţine ca prefacerea în aburi a apei din gârle, 
are să se întâmple cu iuţeală, îndată ce a dat de căldură, 
și odată cu secarea .acelora să dea naştere la revărsări 
mari şi primejdioase. 

Această revărsare își mai are încă o pricină şi în îngus- 
tarea albiei apelor curgătoare şi a celor stătătoare. In ade- 
văr, pădurile prin numeroasele rădăcini ale mulţilor săi co- 
paci înţepenesc pe loc pământul pe care sunt aceştia, — 
de obiceiu nisip er prundiş —- şi nu-l lasă să se ducă la vale 
târit de apele ploilor. 

Câtă deosebire este de pildă între pădurile bogate din 
căt. Cândeşti, com. Albeşti (jud. Muscel), şi între locurile cu 
coaste goale dintre comunele Stăneşti şi Corbi, din acelaş 
judeţ, şi unde, din pricina despăduririi, prundişul şi nisipul 
au înnecat locurile depe vale, au acoperit aproape cu totul 
crâmpeie de locuri altă dată roditoare şi ameninţă acum cu 
nimicirea o bună parte din pământurile locuitorilor de acolo. 

In acele părţi ca şi în multe altele încă de pe întinsul 
ţării, lipsa de judecată şi de chibzuinţă a făcut ca muscelele 
să rămână ca în palmă de goale, şi odată cu desgolirea coas- 
telor să lase apele ploilor de capul lor, ca să scormonească 
pământul, să-i spele pătura bună de agricultură, să-l scoată 
din loc, să-l poarte cine ştie pe unde şi în loc de a găsì o 
piedică în copacii pădurilor, să plece sgomotoase la vale 
înnecând satele şi oraşele şi aruncând în drumul lor jalea 
şi desnădejdea. 

Până şi peştii, locuitori ai apelor, se împuţinează şi chiar 
pier din râurile și lacurile care se revarsă ori sunt. turbu- 

rate în bunul lor mers. Innecurile iîiscot la mal unde se gă- 
sesc în mare număr morţi, când apele se retrag în matca lor. 

Şi ce se face cu pietrişul, cu nisipul, cu huma pe care 
apele ploilor le cară la vale? -Ele le duc peste locurile ro- 
ditoare, făcându-le neroditoare, ori le aşează pe fundul la- 
curilor şi al râurilor, micşorându-le acestora albia şi făcân- 
du-le să se reverse cu mai multă înlesnire, chiar când ar 
ploua mai puţin la munte. 

Râul Dâmboviţa, altă dată, înnecă regulat oraşul Bucu- 
reşti din pricina îngustirii albiei prin pământul ce după fie- 
care ploaie la munte îl cără pe fundul ei. Deşi înnecul a 
încetat în părţile de mijloc şi de miazăzi, de când comuna 
a adâncit albia şi a îndreptat-o printr'o canalizare bună, 
totuşi în partea de sus a oraşului tot se mai întâmplă în- 
necuri de ape, şi pricina am spus-o mai sus: îngustarea al- 
biei râurilor prin depunere de humă, de pietriş şi de nisip 
pe fundul lor, şi prin ploile cele multe la munte, cari nu 
mai găsesc o piedică în păduri. 

Prin despăduriri se înmulţesc furtunile, atât de dăunătoare 
agriculturii, căci vânturile nu mai întâlnesc nici o piedică 
în calea lor. Pădurile domolese cu frunzişul şi coroana lor 
„bogată puterea furtunilor, aşă că se poate spune că pădu- 
rile sunt şi prietenii agricultorului şi păzitorii lanurilor. 

Câtă zăpadă, câte mormane de zăpadă nu îngrămădește 
Crivăţul cel turbat pe căile ferate făcute pe locurile neadă- 
postite de perdele mari de copaci? Intrebaţi pe oricine şi 
vă va spune că linia ferată Bucureşti-Cernavodă, care trece . 
printr'o câmpie întinsă din jud. Ialomița, este cea mai des 
expusă la înămolire, din pricină că în faţa ei n'are păduri 
cari s'ar puteă opune vântului purtător de zăpezi. De-abia 
în timpul din urmă au început să se facă plantări de co- 
paci, ca să domolească furia vântului de miazănoapte-răsărit. 

Acelaş sprijin îl dau şi pădurile din vecinătatea oraşelor 
şi a satelor Ba încă, copacii prin frunzişul lor dau un aer 
curat, premeneşte aerul, îl răcoresc în timpul călduros al verii, 
iar prin umezeala lor folosesc atât pentru respiraţia omului 
şi a animalelor, cât şi pentru creşterea plantelor de pe fața 
pământului. Această umezeală se întâmplă tocmai când e 
mai nevoie de ea, adică pe vreme de secetă sau de căldură 
mare, şi copacii o trag din pământ prin rădăcini şi o dau 
afară prin frunze, cari sunt caşi plămânii la om. 

Copacii sădiţi în locurile băltoase au însuşirea bună că 
împiedică şederea apei în cantităţi prea mari şi nimicind 
astfel cuiburile frigurilor băltoase, cari sunt atât de răspân- 
dite în ţară la noi. 

Din cele spuse mai nainte se învederează cât de mari sunt 
foloasele pădurilor. Fără de ele, seceta şi revărsările ne aş- 
teaptă şi cu acestea, sărăcia şi mizeria. Inmulţirea păduri- 
lor aduce belşugul de roade şi buna stare. 

Silinţele noastre să fie ca pe viitor cel puţin să fim mă- 
surați în nimicirea pădurilor, spre a nu lăsă urmaşilor cu- 
vânt de blesteme pentru noi. Legile silvice trebue aplicate 
cât mai bine, nu numai pe moşiile statului dar şi pe moşiile 
particulare şi mai ales ale moşnenilor, iar comunele şi şcoa- 
Jele să fie îndatorate,-şi cele din urmă ajutate, ca să facă 
pepiniere de copaci cari să se sădească în toate locurile des- 
pădurite, în toate locurile cari nu mai pot fi prefăcute în 
islazuri ori pe marginile drumurilor şi ale gârlelor. 

Cu copaci, Dobrogea n'ar mai fi — cu toată vecinătatea 
mării — atât de bântuită de cumplite vânturi şi nici restul ţării 
n'ar mai simţi cele două bice tot atât de rele: biciul secetei 
şi biciul înecurilor. 

Grig. Teodossiu. 


E fe EE 


Cât trebue să muncească un cal (1), 


Învățătorul. — Munca pe care trebue să o facă un cal 
h ănit și îngrijit de aproape, ține atât de vârsta și puterea 
lui, cât și de slujba la carel punem. Vădit că un cal 
tânăr, ne ajuns în putere, sau prea bătrân, se va supune 
la o muncă mai ușoară, decât un altul pe deplin desvoltat 
şi puternic. 

Calul care'și face slujba la pas, va puteă munci mai multe 
ceasuri pe zi, decât acela care trebue să meargă la trap 
şi mai ales la fugă. Apoi că-și face serviciul la pas sau 
trap, este ușor de priceput că acel cal care va umblă pe 
căi rele, ne pavate, ne împietrite, noroioase, la deal sau 
la vale, sau în cerc, se va obosi mai repede decât un al- 
tul care'și va purtà călărețul sau iși va trage povara, pe 
un drum neted, bine făcut. 

Dar ori cum ar lucră un cal, odihna și pentru el, cași 
pentru om, ii este trebuincioasă sănătății, așa că nici odată 
nu ne vom lăcomi supunându-l la munci peste puterile lui 
și fără preget, știindu-se că prin munca nesăbuită a bie- 
tului animal, deși sar părea că câștigăm ceva mai mult, 
de fapt însă mai mult pierdem, căci acel cal chinuit, slà- 
beşte, se dărapănă, astfel că ìn scurt timp nu mai este bun 
aproape de nimic, fie pentrucă și-a istovit puterile, fie din 


(1) Vezi No. 28—29. 

causa boalelor şi metehnelor pe carii le-au pricinuit munca 
grea și fără răgaz. 

Vom îngriji deci ca orice cal să muncească atât, încât 
să-i rămâe timpul necesar pentru mâncare și repaus. Vom 
lua de asemenea aminte ca povara ce trage sau samarul 
ce poartă în spinare, să nu fie peste forța lui. Urmând ast- 
fel suntem siguri de foloasele muncei pe care el ne-o pro- 
duce, ca și de păstrarea sănătății și voiniciei lui. 


Infăţişarea unui cal ce muncește numai cât trebuie. 

In timpul serviciului calul inădușindu-se, înfierbântându-se, 
este cu cale, mai ales pe vremurile triguroase, de a ne 
chivernisi cu o pătură, pentru a-l acoperi, când suntem si- 
liņi sau trebue să ne oprim din mers, pentru cât de puțin 
timp. Ajunși acasă sau la conac, calul fie că este înădușit 
sau nu, il plimbăm o leacă, mai înainte de al legă în grajd. 
Băgat în grajd, cu un șomoiog de pae căutăm a-l svântă 
și curăţi de praf sau noroi, frecându-l bine peste tot corpul. 

In tot timpul lucrului, ochiul conducătorului, fie călare 
fie în căruță, va fi neincetat asupra mișcărilor și a înfăţi- 
șerii animalului. Indată ce o schiopătură se arată, trebue 
să ea seama dacă nu cumva a câzut vre-o potcoavă, na 
călcat în vre-un cuiu sau nu a luat vre-o piatră in potcoa- 
vă. Dacă este trist, neliniștit, se va gândi îndată la imbol- 
năvirea lui. 

Călare fiind, omul va sta pe cât se poate mai bine pe 

șea, fără a se legănă când la dreapta când la stânga, sau 
înainte și îndărăt, cunoscut fiind că prin astfel de clătinări 
producem sau înlesnim rănirea grebănului și a spinărei 
prin șea. 

Aoş- Gheorghe. — Cu mult rost vorbești, domnule  învă- 
țător, așă este, din vina omului se strică mai în totdeauna 
calul în spinare. Mi-aduc aminte de când eram tânăr, a- 
veam în curte un flăcău, ca servitor, pe Constantin al Bu- 
curei, era vrednic el' săracu, dar avea păcatul beţiei, din 
care pricină a și murit, știe satul, spânzurat, nu este vorbă 
mai bine că și-a făcut seama singur, decât să fi mai trăit 
în starea aceea de rușine in care-l adusese băutura. Il tri- 
meteam călare, ba la târg, ba la moară, după treburi, când 
se întorceă acasă venca mai totdeauna ameţit de rachiu, 
il vedeam de departe, sta să cază după şea, din care ca- 
uză bietul animal mai totdeauna era vătămat în spinare. 

Învățătorul. — Păi da, moș-Gheorghe, calul se rănea în 
spinare pentru că acel flăcău, cu cusurul beției, nu putea 
să se țină bine pe șea. 

Lucrarea in timpul nopței, fiind și pentru animale mai 
obositoare, urmează deci ca un cal careși face serviciu 
noaptea, să muncească mai puţine ceasuri ca un altul care 
işi îndeplinește slujba în timpul zilei. 

In fine, ca să aveți o idee, ceasurile de muncă ale unui 
cal, sub șea sau la ham, se socotesc ca la 8—10 ceasuri, 
în 24 ore, când lucrează la pas, și 4 până la 6 ceasuri, 
cu răsuflări din când în când, dacă muncește la trap. 

La fugă, nu trebue să muncească calul mai mult decât 
o jumătate ceas pe zi, odihnindu-l dintr'un moment într'al- 
tul. Grajdul în care se bagă calul după muncă, trebue să 
fie curat și in bună stare, pentru ca astfel el să se poată 
odihni și să fie ferit de vânt sau frig, care l-ar putea îm- 
bolnăvi. 

Nzculae Gheorghe. — Am dori să vă auzim cuvântându- 
ne și despre grajduri. 

Învățătorul. — Foarte bine să povestim ceva și despre 


ele, dar de acestea altă dată. 
Irimia Popescu. 
Medie-Veterinur. 

Lucrările agricole în luna Maiu. 


CH 
“an această lună se mai poate semănă încă: cânepa, mo- 
PA j horul şi porumbul destinat a se da ca hrană vitelor 


$S verde, chiar şi meiu se poate semănă dacă în pământ 
«774 se găseşte încă destulă umezeală, ca încolţirea semin- 
Si telor să se poată face cât se poate mai de grabă; şi daca 
timpul va fi ceva mai umed, altcum cultura ineiului are 

să fie îngrijitoare. 

De aceia și agricultorii practici spuu, şi cu multă dreptate, că 
meiul trebue semănat în mâzga zăpezei, ceeace probează că el 
are trebuință de multă apă în pământ. Despre semănatul porum- 
bului ca hrană pentru om, în această lună nici nu poate fi vorba, 
fiindcă nu putem şti cum are să fie vara mai ploioasă sau mai 
secetoasă, de aceia semănatul porumbului pentru hrana omului 
trebue să se isprăvească până la 23 Aprilie, cel mai târziu. 

Semănatul mohorului sau al păringului, daca se poate, trebue 
făcut chiar în luna Aprilie, sau cel mult pe la începutul lunei 
lui Maiu. Acest nutreţ se dă verde vitelor de muncă, în lipsa al- 
tui nutreţ. Când mohorul este amestecat cu meiu, dă totdeauna 
un nutreţ mai bun şi mai mult pentru toate vitele de muncă. 
Cătăţimea de sămânță ce se seamănă la hectar este de 10 kilo- 
grame. Tot pentru hrana vitelor se seamănă și măturile sau sor- 
gul, şi ca nutreţul de sorg să fie mai bun, se amestecă sămânţa 
de sorg cu sămânţa de meiu sau cu sămânţa de mohor, și după 
aceia se face semănătura, în cazul acesta fânul de sorg este de 
o calitate mai bună şi îl mănâncă cu multă poftă toate vitele. 

«Urzica». In alte ţări se cultivă şi urzica ca nutreţ pentru vite. 
Fânul de urzică dă vitelor o hrană mai gustoasă, la vacile de 
lapte le înmulţeşte laptele ca calitate şi cătăţime, asemenea şi la 
caprele hrănite cu fân de urzică, laptele dă zmântână mai multă 
și are un gust mai dulce. 

Fânul de urzică se amestecă cu 1 părţi fân natural sau cu 4 
părţi paie tocate şi astfel se dă vitelor. Acest mod se practică 
mai cu seamă în Elveţia, unde urzica se cultivă mai mult ca 
plantă de nutreţ. 

«Săpatul porumbului». Când porumbul a crescut de 5 cm., e 
bine să se grăpeze, fiindcă această lucrare îi face mai bine decât 
chiar săpatul; daca nu se grăpează atunci se sapă când a cres- 
cut de 12—.16 cm. Când porumbul este semănat în rânduri, să- 
patul se poate face cu prăşitoarea mecanică, 

Tot ca porumbul se sapă sfecla, cartofii, fasolea, mazărea, cas- 
traveţii, pepenii și dovlecii. Săpatul se face, şi trebue să se facă 
și pe timp secetos, fiindcă în acest caz, apa care vine din stra- 
tele de jos ale pământului, în loc să se evaporeze, rămâne la 
rădăcinele plantelor cari pot să crească. | 

«Ilrişea sau grâul nevru»,se seamănă mai multîn Moldova, în 
pământurile mai uşoare şi bine lucrate, se seamănă la hectar 
70 — 80 litri, apoi se grăpează uşor ca semințele să nu se în- 
groape prea adânc, căci în acest caz încolţirea şi răsărirea lor 
se face cu multă greutate. 

«Porumbul semănat ca plantă de nutreţ». Ca plantă de nutreţ 
porumbul se poate semănă din luna Maiu şi până la sfârșitul 

lunei Iulie. In acest caz porumbul se seamănă singur, sau ames- 
tecat cu sămânță de sofg, mohor şi meiu, semănatul se face prin 
împrăștiere sau în rânduri depărtate de 15 —20 em. Cătăţimea 
də sămânță la hectar este de 50 litri în rânduri și 180 litri prin 
împrăştiere, după aceea se grăpează. Când porumbul s'a semă- 
nat prin împrăştiere şi a răsărit prea des, se rărește când a 
crescut de 10 cm. După agronomul francez Doubasle, și după 
atâtea experienţe făcute la şcoala noastră de agricultură dela 
Herăstrău încă dela 1876 şi până astăzi, porumbul dat ca hrană 
vitelor în stare verde, este unul dintre cele mai bune nutreţuri 
ce se poate da vacilor de lapte, boilor de muncă, ca și acelora puşi 
la îngrăşat. Porumbul se coseşte de regulă când “ia dat spicul. 
La hectar poate să producă 75—90 de mii de kgr. nutreţ verde, 
care se poate compară, aproape cu 20.000 kg. fân uscat. 

«Seceratul rapiţei de toamnă». Pe la 20— 25 Maiu începe se- 
ceratul rapiţei. Când rapiţa este coaptă se cunoaște după trun- 
chiu şi foi, cari sunt galbene, iar seminţele în teci sunt negre. 
Seceratul se face cu secera sau cu coasa împiedecată, daca ra- 
piţa a trecut în copt, seceratul se face cât se poate de dimineaţă, 
sau chiar în timpul nopței și nici odată ziua, numai astfel se va 
puteă înpiedică risipa seminţelor. După secerat se treeră cu ma- 
șina căci lucrarea este mai economică, apoi seminţele se dau la 
ciur de 2—3 ori, şi se pune la magazie până ce se vând. E bine 
ca rapiţa să se vândă chiar de pe arie, căci păstrată în maga- 
zie îşi pierde din volum, din cauza apei ce se evaporează din 
sămânță. La hectar se poate produce 20—24 hectolitri sămânță. 

«Cositul lucernei, a trifoiului şi a sparcetei». Când aceste plante 
a înflorit se cosese cu coasa sau cu maşina de cosit. La uscarea 
fânului, ca şi la strâns din poloage şi făcutul copitei, trebue să 
avem în vedere, ca foile de pe trunchiuleţele plantelor să nu 
cadă, căci foile ridică hrana fânului. Când copitele se fac acasă 
trebuese făcute mai depărtate de grajd ca şi de alte clădiri, ca 
la caz de foc să nu ardă şi aceste clădiri, iar depărtarea între 
copite să fie de 10—20 metri, şi aceasta tot din cauza focului. 
Copitele se fac în formă de «con» sau în formă de «şire». După 
ce s'a ridicat fânul de pe livede, locai sa grăpează în lungime 
şi de-acurmezișul, ca lucerna și trifoiul să crească mai repede. 
Lucerna produce fân uscat la hectar dela 5 — 15 mii de kilogr.; 
iar sămânță 5—7 hectolitri, sămânţa se scoate din a doua cosi- 
tură. Trifoiul şi sparceta pot da fân uscat la hectar 4—7 mii 
de kilogr. 

«Facerea ogoarelor». După seceratul rapiţei locul se ară pen- 
tru semănatul grâului de toamnă, această lucrare se face şi la 
alte locuri destinate la semănatul grâului. Această arâtură tre- 
bue făcută cât se poate de adâne. 

«In grădina de pomi». Trebue căutat ca să nu fie omizi, şi daca 
sunt trebuesc stârpite, după cum am văzut în celelalte articole; 
dar se mai.poate întrebuinţă și doctoria următoare: La un hec- 
tolitru de apă se pune 2 litri nicotină, 1 kilogram sodă în eris- 
tală și 1 litru de alcool denaturat şi cu acest amestec se stropesc 
foile pomilor cu omizi. 

Dacă această lună este ploioasă, pe pomii roditori se prăsese 
o mulţime de pureci verzi, din cauza acestora vedem şiruri de 
furnici urcându-se pe pomii roditori; pentru stârpirea puricilor 
ca şi a furnicilor se întrebuinţează doctoria următoare: în 2'/; 

litri apă, se topeşte 3 grame săpun negru, se pune 4'/, litri pe- 
troleu de lampă, se stropește tulpina și foile pomilor, se toarnă 
doctoria şi în furnicarul lor daca se găsește în apropiere de 
pomi. Mai sunt şi alte doctorii cari nu se pot da în acest articol. 

In grădina de altoi se începe cu altoitul pomilor cu mugure 
sau cu ochiu, 

In grădina de legume se răsădeşte varza, gulia, conopida, păt- 
lăgelele şi ardeiul, răsădirea este mai bine a se face spre sară; 
celelalte legumi şi zarzavaturi din grădină, se plivesce de burueni, 
se răresc şi se udă regulat ca să poată să crească mai bine. 

In podgorii». Viea se prăşește, această lucrare trebue făcută 
până la 21 Maiu st. v., fiindcă dela acestă dată viţa începe să 
înflovească. Cânnd lăstarii au crescut de 5 — 10 cm. se stropese 
eu saramură făcută din 2 kilogr. piatră vânătă, 1 kilogr. var 
oras în bucăţi și apă 100 litri; piatra vânătă se disolvă în 10 
litri apă gi varul se stinge tot în 10 litri apă şi după aceea se 
amestecă totul în cei 80 litri apă, ce-a mai rămas. 

«Intreţinerea vitelor de muncă». La vitele de muncă li se poate 
da ca hrană nutreţ verde de lucernă, trifoiu, măzăriche, grâu, 
secară, orz şi ovăz. Acestea se dau ca nutreţ verde când a în- 
florit; iar lucerna şi tritoiul, după ce s'a cosit se lasă 24 de ore 
în bătaia soarelui și după aceea să dă boilor de muncă. 

«Ingrășavea vitelor la pășune.» Vitele bovine cari nu se mai 
pot întrebuinţă la munca câmpului şi la producerea laptelui, se 
adun în cirezi şi se dau la păşune unde se ingraşe până la toamnă. 

«Qile». Daca căldurile în această lună sunt mari, se tund. 

Albinele». Stupii slabi în lipsă de hrană se mută în locul ce- 
lor puternici, această lucrare se face pe un timp frumos, dimi- 
neaţa pe la orele 10, când cele mai multe albine a plecat afară 
la câmp. Roitul stupilor se face dela ora 10—4 după amiazi. Când 
albinele se grămădese afară pe coşniţe şi la urdiniș, este semn 
că stupii vor roi. Unii apicultori fac şi roitul artilicial. 

«Creşterea gândacilor de mătase». Ouăle gândacilor de mătase 
se pun la clocit când foaia dudului are mărimea unei piese de 
2 lei. Gândacii tree prin 5 vârste, în acest timp trebue bine în- 
arijiţi ca hrană şi răriţi, căci altfel gândacii se bolnăvesc. Ae- 
rul în odaie trebue să fie curat şi potrivit ca umezeală. 


V. S. Moga. 
—— soe 


impotriva lepădării la epe și la vaci — Un proprietar bo- 
gat din Germania scrie, că cel mai sigur mijloc îm- 
potriva lepădării la vaci şi iepe este turta de să- 
mânţă de cânepă. Numai aşă a putut prinde mânnji 
şi viței, după ce o mulţime de ani a pierdut şi vi- 
ței şi mânji. Turta aceasta se dă regulat iepelor și 
vacilor cari sunt aproape de a fătà. 


T AN Doe, 


www,dacoromanica.ro 


840 ALBINA 4 


Escursiunea învăţătorilor suceveni la Suceava, 


Potrivit programului conferinţelor generale învățătoreşti, în ziua din 
urmă, învățătorii suceveni, au găsit că cel mai bun loc de văzute Sfânta 
Cetate a Sucevei. Miercuri, la ceasurile 5:/,, vre-o 20 de trăsuri pornesc 
ducând pe dascăli să se închine la altarul gloriei strămoşeşti. Bucuria 
eră mare, entuziasmul de nedescris. Şiragul de trăsuri eră impunător. 
De pe feţele dascălilor sburase tristeţa care de multe ori îi învălue. Şi- 
ragul de trăsuri a lăsat târgul Fâlticenilor încă netrezit, a scoborit va- 
lea spre Miază-noapte către Somuz și a luat-o spre Buneşti. Şi eră o zi fru- 
moasă și senină cum e mai bine să se înalțe sufletele. Senin eră cerul, 
senine erau şi sufletele. 

Şi am păşit hotarul în dulcea Bucovină şi printre ogoare bine în- 
grijite urcam dealul. De ici de colo se auziă întocmai ca niște accente 
a unei adânci păreri de rău, în murmure duioase, cuvintele: 


Dulce Bucovină 
Veselă grădină 

Cu pomi roditori 

Si mândri feciori. ., 
Cine ’n ea se vede 
Chiar în rai se crede 
Cine-i trecător 

Te plânge cu dor. 


Biserica Sf. Gheorghe din Suceava. 


Şi aceste cuvinte aduceau câte un val de tristeță pe seninătatea su- 
fletelor, întocmai ca norii ce învălue fața soarelui. După un drum de 
2 ceasuri şi ceva, în spre Mează-noapte se încep a zări turnurile bise- 
ricilor din Suceava. Apoi din ce în ce ozășelul ni se arată tot mai mult. 
La o depărtare de 3 km. de Suceava, învăţătorimea a fost întâmpinată 
de o delegaţie a învăţătorilor şi profesorilor din oraş în frunte cu in- 
spectorul şcolar al districtului care a salutat pe oaspeţi. 

Iată-ne la porţile oraşului... Cu 400 de ani ce eră aicea... cine intră 
atunci încununat de laurii biruinţei?.. O vremuri, O vremuri! .. 

Și azi intrăm noi dascălii urmaşii eroilor de odinioară. Fivom noi în 
stare să făurim suflete vrednice de fapte asemănătoare cu ale Șoimilor 
acestui cuib sfânt ?.. 

Jatâ-ne la vechea Mitropolie a Sucevei, astăzi Mânăstirea Sf. {oan cel 
nou Părintele Ghedeon Balmoş, superiorul ei, ne primeşte cu bucurie, 
ne binecuvintează venirea și ne salută cu dragoste frățească. Mânâsli. 
rea e în reparaţie. Pictura de odinioară nu se va nimici, dar se va înnoi 
păstrându-şi caracteristica dintru inceput. Ne-am inchinat la sfântul sicriu 
care a fost scos afară din capelă pe a cărei păreţi sunt zugrăvite 
numele sfântului. 

şi-am cercetat pe rând şcoala de băeţi, mânăstirea Mirăuţilor, vechea 
mitropolie, restaurată nu de mult. E un adevărat cap de operă şi-ţi 
face impresia unui buchet. Inăuntru s'au înălțat rugi pentru Impara- 
tul Austriei şi Regele nostru, învățătorii cântând în cor, Imnul Aus- 
triao şi Imnul naţional Român. | | 

Dela Alirăuţ, scoborim valea către răsărit, am ridicat la Cetate. Zidu- 
rile roase de vreme. vorbesc în muţenia lor de timpurile de mărire. 
Sufletele se înduioşează iar vorbele şefului iubit al dăscâlimii sucevene, 
fac să tresară inimile şi să plece genunchii înaintea moaştelor sfinte, 
a petrelor ce-au apărat, cu pieptul lor, piepturile strămoşilor. 


Mânăstirea Suceviţa şi ruinele cetăţii principilor români. 


Şi duşi pe gânduri am scoborit iar în Suceava şi zidurile au râmas 
tot lăcute, tot triste, glăsuind parcă: «luați aminte învâţâtori ai nea- 
mului! Face-ţi din orice suflet, o cetate a românismului.> 

Apoi am vizitat primăria şi prefectura. Fraţii noştri apoi şi-au ospă- 
- tat oaspeții la grădina «Şcoalei Române», unde s'au ţinut toasle pentru 
sănătatea ambilor Suverani, pentru înfrăţirea românilor și pentru ìn- 
frăţirea învăţătorilor de dincoace și dincolo. 

Am văzut apoi gimnaziul (liceul), muzăul cu antichităţi adunate mai 
toate din partea locului, biserica armenească, în a cârei ogradă e şi o 
şcoală armenenească. Am intrat înăuntru și am găsit câţiva copii şi un 
biet dască! armean. Tipurile sunt cu adevărat orientale, armenești. Un 
elev ne-a cecit armeneşte și apoi a tradus. Şi aceştia incă sunt râmă- 
şiţi ale măvirei şi bogăției naţiei armenești de pe vremea când Suceava 
«ră cuib românesc. 

Am încheeat vizita cu cercetarea Mânăstirii Zamca, iarăşi armenească. 
Spre Meazî-noapte şi apus a târgului e Zamea, înconj: rată de ziduri, 
aşezată pe un platou nalt. Dela piatra mânăstirii spre Miază-noapte se 
adânceşte o vale mândră în care e aşezat satul Șcheia, sat frumos cu 
case curăţele. Valea se întinde mereu până în zarea depăitată și pri- 

virea cată s'o pătrundă parcă pentru a străbate toată întinderea dulcei 
Bucovine. Jos în vale se ivesc pietrele argintii ale apei Sucevei care ne 
aduca drept solie jalea fraţilor instrăinaţi in propriul lor cămin. 

Soarele da în desară. Ne-am strâns iarăşi grămăjoară, ne-am urcat 
în trăsuri, am plecat cu duioşia în suflet, salutând călduros pe fraţii co- 
legi şi români care ne-au primit cu dragoste şi ne-au arătat că sunt 
Români, și: 

Pe cât timp români vor fi 
Nu se tem că vor peri. 

Iar vârfurile zidurilor sfintei cetăţi înainte de a se ascunde după cul- 
mea dealului, s'au înălțat parcă şi în muţenia lor. au glăsuit: «Luaţi 
aminte învăţători ai neamului! Face-ţi din orice suflet, o cetate a ro- 
mânismului.» N. S. 


If Dau 


fi a 2 aa 


O Cronica Săptămânii. ; O 


Intoarcerea în țară a Suveranilor. 
După o telegramă sosită în timpul din urmă, Majestăţile Lor 
Regele şi Regina se vor înturnă în țară între 2—5 Maiu viitor. 
Te-Denm pentru M. S. Regina. 


La 241 Aprilie trecut, ziua numelui M. S. Reginei Elisabeta, s'a 
oliciat un Te-Deum la Mitropolia din Capitală precum şi la cele- 
lalte biserici din ţară. 


Starea semănăturilor în ţară. 


Ploile căzute în ultimele zile în toată ţara au fost de mare 
folos semănăturilor, mai ales celor târzii cari erau primejduite. 
Aceste ploi au asigurat recoltele de toamnă. Cele de primăvară 
au încolţit bine în urma ploilor şi promit o creștere viguroasă. 

S'au îmbunătăţit de asemeni foarte mult viile cari în mare 
parte erau eppuse. Ploile au asigurat producţiunea livezilor na- 
turale și artificiale. In general, în urma ploilor anul acesta se 
anunţă ca un bun an agricol. In unele localităţi ploile au fost 
de scurtă durată dar foarte abundente şi cu puţină grindină. 


Măsuri împotriva pelagrei. 


Direcţiunea generală a serviciului sanitar a adresat mai mul- 
tor medici de spitale, unde s'a dovedit că bântue această boală 
grozavă, o circulară prin care le face cunoscut următoarele: 

S'a hotărit instituirea la acele spitale, a unui serviciu vremel- 
nic de hrănire a bolnavilor de pelagră. In acest scop, dela 1 Maiu. 
se va da în fiacare Duminecă, tuturor pelagroşilor veniţi la con- 
sultaţiune, un bon de hrană, cu care ducându-se la bucătăria 
spitalului, să poată lua după eşirea dela biserică, câte-o ciorbă 
acră cu bucăţi de carne și o pâine proaspătă. Pelagrosul care 
sə va dovedi că a băut la cârciumă sə va da afară dela masă. 

Medicul spitalului va deschide o şcoală de bucătărie, luând 
soțiile sau fetele celor mai gravi bolnavi de pelagră și obişnu- 
indu-le cu gătitul bucatelor. Măsura aceasta va dura 4 luni, până 
la 1 Septemvrie, şi la fiecare sfârşit de lună intendentul spita- 
lului va încheia socotelile şi le va înaintă direcţiei sanitare, pre- 

cum şi o tabelă de numele bolnavilor cari au primit gustarea. 

Pentru preintâmpinarea cheltuelilor celor patru Dumineci din 
prima lună, direcţia sanitară va da suma de 50 lei, iar pentru 
tiecare bolnav a dispus ca să se cheltuească în mijlociu 30 bani 
la o gustare. Această măsură s'a luat mai mult spre a se obiș- 
nui săteanul cu o hrană mai bună şi să-l depărteze de cârciumă. 


Fabrică de țesături de fire de papură. 


Ministerul domeniilor a concedat unor capitalişti străini insta- 
larea în bălțile Dunărei la Galaţi şi Brăila a unei fabrici de ţe- 
sături de fire de papură. Ambele fabrici vor începe să funcţio- 
neze chiar in vara aceasta. 

Monedele Jubilare. 

Monedele jubilare de argint, de câte 1 leu și 5 lei au sosit ieri 
dela Bruxelles, la ministerul de finanţe. Cele de aur de câte 20, 
50 şi 100 de lei vor sosi la 1 Maiu. Toate aceste monede vor fi 
puse în circulaţie la 10 Maiu. 

Bust ia memoria iui V. A. Urechia. 

Ateneul român din Dorohoiu a ridicat prin subscripţie publică 
un bust îi acest oraş pe piaţa palatului administrativ, în memo- 
ria mult regretatului V. A. Ureche, fost ministru, profesor uni- 
versitar, membru al Academiei Române, președinte de onoare 
al Ateneului, etc. Solemnitatea desvelirii bustului se va face Du- 
minecă 30 Aprilie a. c. 

Dela Direcţia Poştelor. 


Direcţiunea generală a poştelor a hotărit următoarele: Pentru 
înlesnirea publicului se aprobă ca pachetele sau coletele interne, 
tără valoarea declarată, sau cu o valoare declarată de cel mult 
50 lei, să fie admise la expediere, închise prin etichete gumate 
în loc de sigilii de ceară. Aceste obiecte trebue să poarte adresa 
expeditorului și să fie astfel lipite încât să nu se poată umbla 
în pachet fără a se lăsă urme. Pentru gropuri sau scrisori de 
valoare chiar până la 50 lei, nu se îngădue inchiderea cu eti- 
chete, ci se menţin dispoziţiile actuale, adică trebue să fie sigi- 
late cu ceară. 

Alegerile din Ungaria. 

La ultimele alegeri din Ungaria naţionalităţile au câștigat 
multe locuri în dieta ungară. A sporit atât numărul deputaților 
români cât şi al celor sârbi şi slovaci, cu toate uneltirile sta- 
pânirii. S'a ales un număr de 15 deputaţi români, dintre cei mai 
de seamă şi cunoscuţi luptători naţionali, între care numim pe 
domnii: Dr. Iuliu Maniu, Dr. Alex. Vajda Voevod, Dr. Nicolau 
Serban, Nicolau Oucu, Vasile Goldiş, Dr. Ştefan Pop, Dr. Ioan 
Suciu, Dr. Aurel Novac, Coriolan Bredicean, Dr. George Popovici 
Dr. Ştefan Popovici, Ion Ciocan. Cunoscuţii luptători Preotul Dr. 
V. Lucaci și publicistul I. Rusu Şirianu, au căzut la aceste alegeri. 

Temere de nou răsboiu ruso-japonez. 

Guvernul japonez cere băncei ruso-chineze predarea banilor 
în numerar ce ar {i trebuit să se afle în lăzile băncei în momen- 
tul predărei Port-Arthurului. Inainte de a se face pace, Rușii 
au izbutit să pună banii la adăpost; Japonezii insă, cercetând 
registrele, au izbutit să afle suma ce ar fi trebuit să se găsească 
în lăzi și care s'ar urcă la câteva milioane. Guvernul japonez 

crede că acel capital, conform condiţiunilor păcii trebuiă să fie 
dat generalului japonez Nogi și cere predarea acelor milioane 
amenințând în caz contrariu, cu secfestrarea bunurilor imobile 
ale băncei, aflătoare la Port-Arthur şi Dalny. In Rusia este teamă 
că din aceasta ar puteă rezultă un nou răsboiu cu Japonia. 


PI DD a 


[F E = 
- De pe Domeniile Coroanei = 
[= m = l) 


In Inna trecută s'a ținut Adunarea Generală a societăței economice 
culturale «Al. N. Lahovary» de pe Domeniul Coroanei Ruşeţu, din ju- 
dețul Brăila. 

Din darea de seamă ce s'a cetit membrilor se vede că societatea avea 
la 31 Decemvrie 1905, un capital de 33.197 lei 91 bani, din cari peste 
30000 lei părţi sociale, iar restul depuneri spre îructilicare, fonduri de 
rezervă și cultural, donaţiuni şi altele. Câştigul net a fost de 2058 lei 
€3 bani, din care s'a dat câte 10%, fondurilor de rezervă şi cultural, 
iar restul membrilor drept 7% dividende. 

Po lângă împrumuturile făcute societarilor pentru diferite trebuințe, 
sătenii au mai fost ajutaţi tot ca imprumut cu 5340 lei 87 bani, pentru 
achitarea ultimei rate a mașinei de treerat, ce au cumpărat în tovărăşie, 
In 4 ani de când a lost procurată garnitura de treer, sa plătit 9.000 
lei din costul ei, aşă că in anul acesta, cel mai târziu în cel viitor se 
va putea achită şi restul de mai sus. Atunci se va putea reduce, pe de 
o parte taxele pentru treer, iar pe de alta se va pune bazele unui fond 
din care să se mai ia o garnitură sau alte maşini agricole, 

In ce privește activitatea culturală, comitetul societăţei a organizat o 
serie de conferinţe şi câteva serbări şi reprezentaţiuni teatrale la cari 
au asistat sătenii în număr mare, a mai stimulat gustul de citit, pu- 
nându-le la dispoziţie cărți din biblioteca ce le-a fost dăruită de Admi- 
nistraţia Domeniului Coroanei. 

La sfârşitul dărei de seamă se aduc mulţumiri d-lui Ion Kalinderu, 
care a dat tot sprijinul societăţei, cum și locuitorilor în genere. 


DTS 
—— ati 


Bibliografii 
A apărut: 
Omul de doctrină şi omul de acțiune, de cunoscutul profesor 
şi publicist «St. C. Ioan», fost inspector şcolar. 
Preţul 1 leu la toate librăriile. 


re aaa aa | 
l POSTA ADMINISTRATIEI 
= n = = 


D-lui Const. Daniilescu. Zăvideni. — Trimeteţi, şi ce va fi potrivit 
se va publicà, ? 
P jm Pr. C. Tebeică, Stâncuţa (Brăila).—Aveţi de plată anul curent al 
-lea. 

— D-lui Andriescu, Gropniţa (laşi). — Adresaţi-vă Direcţiei «Monito- 
rului Oficial», Bucureşti. 


ep e Do —— 


Veste gospodarilor noştri dela sate. 


Inainte de Si. Nicolae, a eşit dela tipar un Calendar pe anul nou 1906, 
scris anume pentru săteni cu vorbe ce le pricepe oricare. Intr’ însul 
păseşti de citit bucăţile acestea: 1) Urare de noroc pe anul acest nou; 
2) Intâmplările cele mai însemnate decând îi lumea; 3) Sărbătorile când 
îs deschise dughenile şi când nu se ţine şcoală ; 4) Sărbătorile anului 
întreg; 5) Rugăciune de secetă; 6) Iubirea şi cinstirea părinţilor; 7) Săr- 
bătorile ce trebuesc ţinute; 8) Ce zice Sf. Scriptură de beţiv); 9) Răz- 
boiul Rusului cu Japonul; 10) De vorbă cu Moş-Gheorghe (tot despre 
războiul acesta); 11) Regele nostru împlineşte 40 ani de domnie; 12) Oa- 
meni de bine; 13) Sfaturi pentru lehuze; 14) Vorbe de înţelepciune; 

15) Cum trebue să ne punem copiii la cale; 16) Copiii la meşteşug; 17) Nu 
vă vindeţ? pâinea dela gură; 18) Cântecul ţăranului; 19) De-ale gospo- 
dăriei; 20) Pământ ori bani?; 21) <Ţesătoarea»; 22) Moşii de-ale statu- 
lui arendate la săteni; 23) Luţernăria statului; 24) Sfaturi gospodăreşti; 
25) Vorbe de haz şi multe alte lucruri bune se găsesc în acest calen- 
dar cum rar veţi găsi in altă carte. 

Un an întreg il ai de prieten care te sfătue şi-ţi ține de urit. Pe ase- 
menea odor nu-i păcat să dai cât de mult; însă el nu-i decât 40 bani 
şi are încă chipurile mândre ale M. S. Regelui și Reginei la 40 ani de 
domnie, care se pot pune pe perete. 

Cereţi-l la adresa: «Redacția calendarului gospodarilor săteni», Băea.- 
Suceava, trimeţând banii cu mandat ori în mărci poştale. 

Cine trimete bani pentru zece calendare, capătă două pe deasupra. 

La redaoţia calendarului se mai găsesc portretele M. S. Regelui şi 
Reginei pentru încadrat,cu prețul de 25 bani bucata (cu amândouă chi- 
purile). Cine comandă 30 portrete capătă 5 gratis. 


E 


TÂNĂR, doreşte ocupație de cântăreț I-iu la Bise- 


A se adresă: Feodor Luca, cântăreț Târgu- Ocna. 


| | 
- pică Parohială Urbană. | 
i: 

„A vis important. 


In editura cunoscutei librării H. STEINBERG, str. Gabroven No. 10, 
Bucureşti, au apărut în TREI VOLUME lecţiuni practice, întocmite 
după programa şcoalelor primare urbane şi rurale de Gh. N. Costescu, 
directorul şcoalei de băeţi - Enăchiţă-Vâcărescu», din Bucureşti. Această 
mportantă lucrare cuprinde 3 volume şi anume: Volumul I-iu Metodica 
limbei Române, coprinde aproape toate lecţiile de Limba Română dela 
cl I—IV-a așă cum trebuesc făcute cu copiii. Costà 5 lei. Volumul II-lea: 
Metodica Matematicei, cuprinde lecţiile de aritmetică şi geometrie după 
program, dela cl. I—IV-a. Costă 5 lei. Volumul III-lea: Metodica Isto. 
riei şi Geografiei cuprinde toate lecţiile de istorie și geografie după pro- 
gram dela cl. II—IV-a. Costă 7 lei. 

Fiecare volum cuprinde două părţi: teoria şi practica. p 
Comandeie se pot face la toate librăriile din fură. 


—— | aria PI mM 

NICOLAE LUPAN 


24, Calea Vietoriei, București. 


—— 

moi și tari, culori și negre (| pentru Dame, Bărbaţi și Copii 


primesc zilnio Fabricațiune proprie 


Noutăţi diferite; ||| Atelier special pentru comenzi 


Primesc blănării în păstrare. 

THE BANK OF ROW MANIA, LIMITED | „NAŢIONALA“ 
Capital Lire stei line 300000 deplin | SOCIETATE GENERALA DE ASIGURARE, BUCUREȘTI 
vărsat. Sediul Londra. Sucursala Bu- | Capital în acţiuni intreg vârsat în 


curești. aur, PEN e MI a Lei 2.000.000 
Comitetul central: la Londra | Fonduri de reservă 
Lachlan Machintosh Rate, » compuse din prime > 
Q. 1. Goscheu. . .... şi daune. . - . . » 3.955 683.76 
Vicontele Duncannon.. . E Idem formut din capi- 4 
E. W. IL. Dar. .. ca tal şi alte rezerve >  1.075.R1260 
Robert Hamilton Lang. - Total în aur Le: 7 V52.5:31.36 
Demetro de Frank.. .. Viena | Daune plătite. . . . Lei 33.000.000 
BorNasălla . Aat. Pa Paris Vice-președinte A. Băicoianu- 
AU Veni esieaganiută aih ” Dir: general E. Grünwald. 
> S NAŢIONALA“ asigură contra in- 
Directori: LC, A. Stolz cediului, a ERROREA contra riscu- 


A t e 

- l E. E. Goodwin. |ui pierderii valorilor. Asigurările 
Censari : logn Kalinderu, Demetru pentru viață sunt primite în toate 
Ioan Ghika şi Arthur Green. combinațiunile obişnuite ca : <cas de 
É T moarte, supraviețjuire,zestreęirentă». 

Sediul social: Sediul social în palatul Societății din 
Londra 7 Creat Winchester street. ! str. Doamnei No 12, Bucureşti. Re- 
Sucursala: Bucureşti, Piaţa sf. Gheor- |presentanţâă generală în Bucureşti, 
ghe. str. Smârdan No. 4. Agenţii în toate 


oraşele din ţară. 
e e DE 2 


e.e eooo er ap ae 40 orare elre Ml area. A aa 
Inst. de Arte Grafice Carol G6bl S-sor Rasidescu, Str. Doamnei 16.—15.886. 


www.dacoromanica.ro 


